Радев иска оставка на кабинета и главния прокурор - Политика - Стандарт Нюз
"Опитите на премиера да прехвърли отговорността за общественото напрежение, не може да заблуди никого. Гневът е дълбок, трупан е с години и не може да се потиска със страх и сила. Мафиотизацията на управлението накара свободолюбиви граждани от всички възрасти да издигнат искания за законност и основни граждански свободи, методично погазвани в последните години", подчерта той. "Сега, когато българите са на площада, Европа няма право да ни гледа със широко затворени очи", заяви държавният глава. По думите му изходът от създадената ситуация е един – оставка на правителството и главния прокурор.
"Насилието и манипулациите не могат да върнат доверието към двете институциите. Опитите да се задържи властта, като се противопоставят хората по партийна принадлежност, етнос, са недопустими и обречени", смята той. "Органите на реда да се придържат към закона. Убеден съм, че полицаите занапред няма да позволят да бъдат използвани срещу своите братя и сестри. Протестиращите да не се поддават на провокация", призова той. "Силата е в истината, непреклонността и единението", завърши той.
Тагове: Радев Оставка Правителство